מהדורה מוקדמת

מהדורה מוקדמת (באנגלית: Early Edition) היא סדרת טלוויזיה אמריקנית שהופקה במקור עבור רשת CBS במהלך השנים 1996–2000. הסדרה שודרה בישראל בערוץ 1. הסדרה עקבה אחר הרפתקאותיו של אדם המנסה בכל יום למנוע מאסונות להתרחש, בעודו מקבל מדי בוקר את העיתון של יום המחרת.

עלילה
הסדרה עקבה אחר חייו של גארי הובסון, תושב שיקגו אשר באופן מסתורי מקבל עיתונים יום לפני פרסומם ואלה מספקים לו מידע באשר לעתיד הפוטנציאלי הקרוב. לא משנה לאן ילך, מלבד בכמה הזדמנויות מיוחדות, העיתון יגיע לסף דלתו מדי בוקר בעזרתו של חתול ג'ינג'י. בעקבות זאת מנסה גארי למנוע מהטרגדיות המתוארות בעיתון של מחר מלקרות. בעקבות ההתערבות של גארי בהתרחשויות, משתנים הטקסטים והכותרות בעיתון ומשקפים את תוצאות פעולותיו.

בשתי העונות הראשונות גארי מתאושש מפיטוריו כברוקר, ובשתי העונות האחרונות הוא מנהל עם מריסה וצ'אק את בר "מקגנטי".

במהלך הסדרה, מגלה גארי שיש עוד כמה אנשים שמקבלים גם הם את העיתון של מחר. האנשים היחידים, מלבד גארי, שיודעים על כך שהוא מקבל את העיתון של מחר הם הורים שלו, החברים שלו, צ'אק פישמן (חבר יהודי מהעבודה), מריסה קלארק (רואת החשבון העיוורת של המסעדה) ואריקה והנרי פגאט (אם יחידה ובנה).

קישורים חיצוניים

סדרות טלוויזיה אמריקאיות שעלו לשידור בשנות ה-1990
דרמות קומיות אמריקאיות
סדרות פנטזיה אמריקאיות
מסע בזמן בטלוויזיה
תוכניות טלוויזיה שמתרחשות בשיקגו
אולפני CBS: תוכניות וסדרות
CBS: תוכניות וסדרות